钦定古今图书集成/明伦汇编/官常典/第414卷 > 杨源
## 钦定古今图书集成/明伦汇编/官常典/第414卷 > 杨源

按《明外史杨瑄传》：“瑄子源，字本清，为诸生，以通晓天
文，授五官监候。正德元年，刘瑾等乱政，上言：自八月
初，大角及心宿中星动摇不止。大角，天王之坐，心宿
中星，天王正位也，宜安而静。今乃动摇，其占曰：‘人主
不安，国有忧’。意者陛下轻举逸游，弋猎无度，以致然
也。”又北斗第二、第三、第四星明减于常，第二曰天璇

徭，则不明。第四曰天机伐星，号令不当，则不明。伏希
陛下祗畏天戒，安居深宫，绝嬉戏，禁游畋，罢骑射，停
工作，申严号令，毋轻出入，抑远宠幸，裁节赐予，亲元
老大臣日讲习《诗》《书》，以弭灾变。”疏下礼部，尚书张昇
等称源忠爱。报闻。迨十月，霾雾时作，源言：“此众邪之
气，阴冒于阳，臣欺其君，小人擅权，下将叛上。”引譬甚
切。瑾怒，矫旨杖三十，释之。又上言：“自正德二年来，占
得火星入太微垣帝座前，或东或西，往来不一。更乞
收揽政柄，思患预防。”盖专指瑾也。瑾大怒，召而叱之
曰：“若何官，亦学为忠”臣，源厉声曰：“官大小异，忠君之
心一也。”矫旨又杖六十，谪戍肃州。行至河阳驿，以创
卒。其妻斩芦衣之，葬驿后。杨氏父子以忠谏名天下，
为士论重。而源小臣抗节，尤人所难。万历中，廷臣絫
请易名。熹宗即位，赐谥忠怀。